IKT a turizmusban	12. évfolyam
Kalkulációs táblázat készítése táblázatkezelő program segítségével
Te a Nagy és Társa Kereskedelmi és Szolgáltató Kft. alkalmazottja vagy. A balatonfüredi Shakira Hotel *** vendégeinek számláihoz készítesz olyan táblázatsablont, ami a végszámla végösszegének kalkulációját végzi.
Készíts tehát olyan kalkulációs táblázatot az Excel program segítségével, mely a szolgáltatásnál felszámított tételek és adók összesítésével kiszámolja az adott tétel mennyiségi, egységár, nettó érték, áfa, áfaérték, bruttó ár alapján a vendég számára a teljes fizetendő számlaösszeget!
Megjelenítendő tételek:
1. Szálláshely szolgáltatás (éjszakák számával, vendégek számával) 
Forrásadat: 	(a forrásadatok értékeit konstansként kell bevinni a táblába!)
· éjszakák száma,
· szoba egységára- ehhez alkoss egy külön segédtáblát, amiből mátrixkezelő függvény segítségével kikeresi a program a megfelelő szoba egységárat/éjszaka viszonylatban. Legalább 3 féle szobaár legyen a segédtáblában! (a segédtáblát töltsd fel a jelenlegi hazai szobaáraknak megfelelő értékekkel!)
· Áfa
2. Étkeztetés
Forrásadat: (itt ugyancsak segédtáblás hivatkozással a.) félpanzióból (reggeli és vacsora vagy b.) teljes panzióból (napi 3-szori étkeztetés) lehessen választani!
3. Idegenforgalmi adó
Forrásadat: (1fő/1 éj=830Ft)-Megjegyzés: Áfa adó hatályán kívül esik-> A megfelelő rovatba az ATK kifejezést kell megjeleníteni!
4. Előre fizetett tételek (Előleg)
Forrásadat: Az 1. éjszaka és 1. napi, a foglalásnak megfelelő panziós ellátás ára a lefoglalt szobának megfelelően.
5. A tételek kiszámítása során, azok összesítéséből származó Áfaérték és Bruttó fizetendő összeg. (Mindösszesen értékek) Megjegyzés: a mindösszesen értékeit félkövéren, nagyobb betűmérettel kell megjeleníteni!
További feltételek a feladat megoldásánál:
A kész Excel táblázatot a következő fájlnéven kell elmenteni:
nt2xxxx_Saját név_1.feladat.xlsx, ahol az nt2xxxx a tanuló iskolai hálózati belépési neve, pl. nt23b01. Megjegyzés: rossz fájlnév esetén a feladat megoldása nem kerül elfogadásra!
